Հեղափոխական ընդհատակյա կազմակերպություն էր «Պաշտպան Հայրենյաց»ը: Հատկանշվում էր զինվորական կառույցով ու երկաթյա կարգապահությամբ: Ուներ 7 հոգիանոց «Գերագույն Խորհուրդ» անունով ղեկավար մի մարմին, որի անդամները իրավասություն ունեին, անհատաբար, հեղափոխական այս գաղտնի ուխտին միանալու երդում վերցնելու կամավոր հայ երիտասարդներից: Նորագիր յուրաքանչյուր հեղափոխական, իր երդումով, հանձնառության տակ էր մտնում իր շուրջը խմբելու տասը հոգիանոց ուխտյալներ, որոնք միասնաբար պիտի կազմեին «Պաշտպան Հայրենյաց»ի մի բջիջ՝ հրամանատար ունենալով իրենց անդամագրող հեղափոխականին: